**Datoteka**je zapis različitog sadržaja koji se na organiziran način sprema u spremnik računala. To može biti slika, zvuk, video itd. Svaka datoteka ima svoje ime.

**Ime datoteke** sastoji se od dva dijela odvojena točkom. Prvi dio je ime datoteke. Drugi dio je datotečni nastavak.

**Datotečni nastavak** je drugi dio imena datoteke koji pokazuje vrstu datoteke, ukazuje na program u kojem je datoteka nastala i kojim programom se datoteka može otvoriti.

**Mapa**je prostor na spremniku ili oblaku u koji spremamo datoteke ili druge mape. Svaka mapa ima svoje ime.

**Stablasta struktura mapa** je način spremanja i organizacije podataka u računalu koji omogućuje spremanje i organiziranje datoteka i mapa u druge mape.

**Eksplorer za datoteke** je program koji omogućuje rad s mapama i datotekama.

**Put** ili **putanja** sadrži naziv spremnika i mapa u kojima se nalazi promatrana datoteka. Spremnik i mape u putanji odvajamo kosom crtom « **/**».

Vrste datoteke: programske, znakovne, datoteka dokumenata, komprimirane datoteke.

**Programske datoteke:**

* pisane su nekim programskim jezikom
* izvršne programske datoteke – imaju nastavke .exe, .com, .bat, omogućuju pokretanje primjenskih programa
* sustavske programske datoteke – imaju nastavke .sys, .dll, .ini, .reg, .pif
* posebne programske datoteke imaju nastavak .dll – omogućuju rad operacijskog sustava i drugih instaliranih programa.

**Znakovne datoteke**

* imaju nastavak .txt

Datoteke dokumenata

* svaki primjenski program stvara vlastite datoteke – odnosno dokumente i omogućuje njihovo čitanje
* datoteke dokumenta najčešće prepoznajemo po nastavku datoteke (.doc, .ppt, .xls, .pdf, .mp3) i ikoni
* nastavak datoteke dokumenata pokazuje u kojem je ona programu nastala, primjerice .txt datoteka je nastala u *Notepadu*
* operacijski sustav mora registrirati nastavak datoteke i povezati ga s odgovarajućim program koji može otvoriti tu vrstu datoteke
* ako registracija nastavka datoteke nije izvršena, operacijski sustav neće moći učitati i otvoriti datoteku.

**Komprimirane datoteke**

* datoteke možemo sažimati (komprimirati) kako bi zauzimale manje prostora na pomoćnim spremnica računala (disku, usb sticku i dr.).
* nastavci komprimiranih datoteka su: .zip, .rar, .7zp.